Aðrastaðni vann besta klaksvíksliðið 6-2 á næstbesta klaksvíksliðnum. Síðsti dysturin í fyrsta umfarinum var í Havn, har havnarmenn og tvøramenn samdust um ein 4-4 javnleik. Um hugt verður eftir miðaltalinum eina, so er Hallur Joensen stinnastur í løtuni, og er á odda við 31,25. Fyrsta kappingin var afturi í 1989, og spælt er á hvørjum ári, undantikið ár 2000. Kappingin er blivin vunnin av mongum dugnaligum leikarum, og ársins útgáva bleiv vunnin av Jákupi Lundsbjerg Baldvinssyni úr Billardfelag Fuglafjarða. Hetta var triðja árið á rað, at evnaríki fuglfirðingurin streyk avstað við fremsta plássi. Í hølinum á teimum er Hallur Joensen, sum hevur vunnið kappingina fimm ferðir. Og við einum reinum hattrikki av Haldor Holm sigrum otar Jákup seg nú enn tættari absolutta oddinum. Leygardagin 13. oktober fer árliga Haldor Holm Cup kappingin av bakkastokki. Jákup hevur vunnið kappingina fýra ferðir samanlagt, men teir sum hava vunnið kappingina flestar ferðir eru Kristian Suni Høgnesen og Henrik Pedersen (7 ferðir) og Hallur Joensen (5 ferðir). Leygardagin verða fyrstu dystirnar í liðkappingin í 2. og 3. Deild eisini spældir, so tað hendir nógv longu hetta fyrsta billardvikuskiftið. Hetta er fyrsta kappingin av hesum slag, og er tað einstaklingakapping fyri leikarar sum hava eitt miðaltal undir 10. Sum navnið lýsir tað so væl, so er tað Lions Club Suðuroy sum stuðlar kappingini. Teir vunnu seg nevnuliga allir tríggir í hálvfinalurnar, har Hugin Albinus av Tvøroyri eisini hevði vunnið seg til. Í hálvfinalunum møttust síðani Hugin og Gunnleif, meðan Hans Jákup og Óskar hittust í hinari Her vunnu Óskar og Hugin, og teir skuldu so spæla finaluna. Bronsudystin spældu Hans Jákup og Gunnleif, og triðja pláss vann Gunnleif sær, við at sigra á liðfelaga sínum. Onki skal tó takast frá Óskari, sum við dirvi og nærlagni stáplaði stig fyri stig á talvuna. Kappingarárið í billard er av á hesum sinni. Og tað endaði við einum sonnum braki, tá billardveteranurin av Tvøroyri, Max Rasmussen, ruddaði borðið og gjørdist føroyameistari-samfull 17 ár eftir, at hann vann sítt fyrsta føroyameistaraheiti. Hesaferð gjørdi hann eisini heimbýnum Tvøroyri ta æru at bera gullið heim. Neyvan hevði hann sjálvur frá byrjan av kappingini roknað við, at hann fór at endurvinna meistaraheitið frá 2001, nú har vóru ikki færri enn fýra fyrrverandi FM meistarar við í finaluhópinum. Við hundrað prosents konsentratión og eini ró fáum er givið fekk Max nærum alt at bera til, og við tí rætta tempoinum og teimum røttu vinklunum rukku kúlurnar á mál. Men hetta var ikki bara sum at siga tað. Sostætt ber til at siga, at nýggi Føroyameistarin legði ikki færri enn 6 FM-meistarar afturum seg í undan- og finalukapping. Einki minni enn eitt bragd má sigast. Eftir at hava spælt seg til finaluumfarið saman við Halli Joensen, skuldi Max undir torførar dystir móti fleiri av okkara frægastu billardspælarum. Og so varð. Í dystinum um bronsuna vann Hallur Joensen úr Klaksvík á enn einum fuglfirðingi, Jens Kjartan Feilberg, sum tó hevur staðið seg sera væl í øllum kappingarárinum, eitt nú við at vinna liðkappingina. Eingin ivi er um, at hann fara vit at síggja meira til komandi kappingarár. Hinir fýra spælararnir, sum vóru við í finaluumfarinum hesaferð, vóru Kristian Sune Høgnesen, Jógvan Jørgensen og Niels Nielsen. Av Tvøroyri frætta vit, at FM í billard fyri einstaklingar virkaði fyrimyndarligt. Var væl fyriskipað, væl dømt, og sum heild væl avgreitt. Næsta billardár byrjar aftur í oktober/november. Enn er sostatt møguleiki at melda seg til undankappingina, og tað ger man við at kontakta Urbanus K. Olsen ella Niels Petersen á 256018, 221078 ella við at viðmerkja á Facebook bólkinum, Billard FO. Vónandi brúka fleiri henda møguleika, og at vit fáa eina góða og siðiliga kapping. Eitt gott úrslit var eisini júst tað teir fingu. Tað endaði púra javnt millum teir bestu av Tvøroyri og úr Fuglafirði, 4-4. Við javnleikinum á Tvøroyri hálaðu Jákup og Jens Kjartan seg upp á 54 stig, seks fleiri enn Páll Heri og Max, sum undan ársins síðsta dysti sostatt høvdu 48 stig. Hetta kappingarárið hevur verið bæði tætt og spennandi allan vegin frá byrjan til enda, og bert nøkur eygu blivu munurin, tá alt kom til stykkis. Hóast kappingarárið í liðkappingini er avgreitt, so manglar enn FM kappingin fyri einstaklingar, sum verður hildin vikuskiftið 4.-5. mai á Tvøroyri. Allar deildir avgreiddar Í 2. deild var tað eisini eitt vinnandi lið úr Fuglafirði, og mín sann, um ikki tað var primus motor, the grand billard legend himself, Sofus Baldvinsson og makkari hansara Rúni Jacobsen sum struku avstað við fyrsta plássinum. Hetta bleiv alt avgreitt í finaluumfari á Tvøroyri í mars mánaða. Tvøramenn vunnu bronsuna, sum Danjal Olsen og Niels Petersen tryggjaðu teimum. Mestur, sum á myndini, hevur Kristian Suni Høgnesen møguliga staðið og hugsa um leiklutin hjá sær og makkaranum, Sonnhardi Johannesen í oddastríðnum í føroyskum billard. Í øllum førum man hann vera komin til niðurstøðuna, at hann vil vera partur av oddastríðnum. Tí við einum flottum 6-2 sigri á fuglfirðingum í gjár hálaðu klaksvíkingar seg upp á 36 stig. Nú hava teir bert 6 stig upp til silvurmerkini og 8 upp til gullmerkini. Páll Heri Nolsøe og Max Rasmussen úr Tvøroyrar Billardfelag halda sostatt enn fast í oddasessinum, og hava teir higartil vunnið seg upp á 44 sig, sum er tvey fleiri enn fuglfirðingarnar, Jákup L. Baldvinsson og Jens Kjartan Feilberg. Á triðja plássi koma síðani klaksvíkingar, og á fjórða plássi eru havnarmenn á liðnum, HABI 1. Á teimum síðstu plássunum eru næstbestu liðini hjá fuglfirðingum og havnarmonnum. Bert tvey umfør eru eftir at spæla í landskappingini í 1. deild og spenningurin er avgjørt í hásæti. 3. Deild er, sum áður greitt frá, skipað øðrvísi í ár. Eftir innleiðandi bólkaspæl, varð endaspæl spælt, fyri at finna tey fýra liðini sum í finaluumfari skulu spæla um meistaraheitið í 3. Deild hetta kappingarárið. Endaspælið varð deilt í tveir bólkar. Ein bólkur spældi í Fuglafirði og ein í Klaksvík. Her spældu tvey lið á Tvøroyri seg víðari, umframt eitt úr Fuglafirði og eitt úr Klaksvík. Finaluumfarið verður spælt á Tvøroyri 24. mars, og verður tá byrjað við hálvfinalunum báðum. Síðani verður bronsudysturin avgreiddur, og at enda finalan. Í vikuni varð eisini kunngjørt, at FM fyri einstaklingar verður spælt á Tvøroyri vikuskiftið 27.-28. apríl. Og um tað er neyðugt, so verður arbeitt við at avgreiða innleiðandi kapping í Havn vikuskiftið júst undan FM vikuskiftinum. Rokniarkið til seriuinnskriving er eisini dagført, og hevur ein eyka teig til dómarar, sum skal fyllast út. Vit ynskja tykkum eitt gott kappingarár. Nú helmingurin av kappingini í 1. deild er avgreidd kann staðfestast, at tað er sera javnt í oddastríðnum. Fuglfirðingar eiga enn oddaliðið, men heldur óvæntað hevur BFF1 millum annað mist 2 stig til sítt egna BFF2. Harafturat spældu tvøramenn seg til ein góðan 4-4 javnleik í Fuglafirði móti BFF1. Tvøramenn vunnu eisini 6-2 á næstbesta liðnum úr Fuglafirði, so talan bleiv um góða úrtøku til suðuroyingarnar. Enn hevur BFF1 tó 6 stig niður til tvøramenn, men minnast má til, at tvøramenn hava ein dyst til góðar. Havnarmenn eru annars byrjaðir at røra uppá seg í oddastríðnum, og í kvøld hálaði HABI 1 seg upp um KLBF 1, og yvirtekur sostatt 3. plássið. Klaksvíkingar hava tó, eins og tvøramenn, ein dyst til góðar, og júst hesi bæði liðini møtast komandi vikuskifti á Tvøroyri. Spenningurin er øgiliga stórur, tí bæði tvøramenn og klaksvíkingar kunnu gera eitt hál, og harvið innheinta oddaliðið. Til stuttleikar kann nevnast, at ein leikari hevur megnað nakað sum ikki so nógvir gera longur. Árant Berjastein, á BFF2 vann nevnuliga á bæði Jákup L. Baldvinsson og Páll Hera Nolsøe í sama vikuskifti. Árant lá undan vikuskiftinum aftastur á styrkislistanum, men gjørdi um vikuskiftið eitt ordans hál, og tað er stuttligt at síggja, at um teir bestu ikki ansa sær, so fáa teir oyruni í maskinuna. Flott Árant. Excel-skjalið til innskriving av serium er dagført í dag. Dómaralistin er dagførdur, og nú er eisini møguligt at prenta bæði úrslitasíðuna og dómaraseðilin beinleiðis til prentara. Um tit hava eina teldu og prentara við til dystirnar, sleppa tit undan at skriva við hond hereftir. Hetta vónandi til gleði fyri allar Ymiskar dagføringar eru gjørdar á heimasíðuni til inniverandi kappingarár, og í høvuðsheitum hevur tað við tað at gera, at vit nú mugu skráseta dómararnar sum trúgvir veita feløgunum eina ómetaliga stóra hjálp. Fyri at tað sær penari út, so er pláss gjørt til ásettu dómararnar á manuella innskrivingarseðlinum, sum kann prentast út á heimasíðuni. Hava tit ikki nakrar linjur undir tí klassiska manuella innskrivingarseðlinum, so merkir tað heilt einfalt, at tit hava prenta tann gamla innskrivingarlistan. Í so fall, má man, meðan man hevur innskrivingarseðilin opnaðan á síðuni, trýsta á F5 knøttin, so at dokumentið endurnýggjar seg. Og so skuldi alt koyrt sum smurt. Rokniarkið til seriuinnskriving er eisini dagført, og hevur ein eyka teig til dómarar, sum skal fyllast út. Vit ynskja tykkum eitt gott kappingarár. Billardsamband Føroya vil hervið ynskja tykkum øllum sum varða av billardítróttini eini gleðilig jól og eitt eydnuberandi nýggjár. Eisini tit, sum eru á sjónum um høgtíðina, ella eru staddir uttanlands, verður borin ein heilsa. Vit síggjast kring billardborðini í 2018. 2018 verður eitt gott ár. Sonnhard Johannesen og Kristian Suni Høgnesen úr Klaksvíkar Billardfelag hava higartil vunnið sær 18 stig fyri 4 dystir, og liggja á odda í bestu billarddeildini. Men beint í hølunum á teimum eru fuglfirðingar og tvøramenn, sum bæði hava spælt ein dyst færri enn oddaliðið. Sostatt er spenningurin rættuliga stórur, nú vit nærkast at helmingurin av kappingini er spældur. Fuglfirðingar, Jákup Baldvinsson og Jens Kjartan Feilberg, sum vunnu liðkappingina farna kappingarár hava eins og klaksvíkingar vunnið sær 18 stig, men klaksvíkingar hava munin, tí teir hava vunnið sær fleiri eygu. Fuglfirðingar hava tó ein dyst til góðar, og kunnu tískil hála seg framum. Vinna tvøramenninar, Páll Heri Nolsøe og Max Rasmussen dystin sum teir hava til góðar, so kunnu eisini teir yvirhála klaksvíkingar. Men munurin verður í besta føri minimalur, og er spenningurin sostatt í hæddini nú fjórða av tíggju umførum er við at vera avgreitt. Í 2. deild eru tað somu feløg sum kappast heilt frammi í oddinum. Klaksvíkingar og fuglfirðingar eru tó farnir nakað undan tvøramonnum, sum eru fremstir av hinum aftanfyri. Urbanus Knud Olsen og Petur Joleiv Svøðstein eru teir sum manna oddaliðið úr Klaksvík. Fremstu biðlarnar eru úr Fuglafirði, og er tað aldursforsetin, Sofus Baldvinsson sum gongur undan. Makkari hansara er ungi og envaríki Rúni Jacobsen. Á triðja plássi eru tvøramenninar, Eyðun Gullok Svalbard, Bjarni Thomsen og Tórður Holm (substituttur). Í 3. deild er torført at taka dagar millum hvørjir spæla seg í A bólkin og B bólkin, eftir innleiðandi bólkaspælið. Í bólkinum Norður spæla trý lið, og har er onki avgjørt, tí øll púra jøvn í stigum. Í bólkinum Suður sær tað hinvegin út til at vera avgjørt hvørjir koma at spæla í A bólkinum eftir innleiðandi bólkaspælið og hvørjir skulu spæla í B bólkinum. Eitt umfar írestar av innleiðandi bólkaspælinum, og greitt er, at Hugin Albinus, Rókur Dimon, Danjal Olsen og Niels Petersen spæla í A bólkinum í aðru kappingarhálvu. Gundur Johansen, Hans Olaf Hentze, Carl Bech og Rói Einarsson spæla í seinnu kappingarhálvu í B bólkinum. Við ørandi tølum hevur hann fyribils lagt seg á odda millum einstaklingarnar, og formurin hjá makkara hansara, Jens Kjartani Feilberg er eisini sera góður. Hesir verða at meta sum favorittar til at endurvinna meistaraheitið, men kappingin er hørð í oddinum, og fleiri kunnu taka stig frá teimum. So at avgera nakað meistaraheiti longu nú er ørskapur. Spennandi verður at fylgja gongdini í vetur. 3. deildarleikararnar eru eisini byrjaðir, og spennandi verður eisini at fylgja teimum, nú kappingin á fyrsta sinni er skipað sum bólkaspæl og síðani endaspæl. Við billardkvøðu BiSF 19-10-2017 Kappingin í 3. Deild verður skipað eitt sindur øðrvísi í ár. Tað eru átta lið meldaði til, harav heili fýra eru av Tvøroyri. Praktiskt fóru vit at fáa trupulleikar við at avgreiða teir mongu dystirnar, so tað bleiv valt at umskipa kappingina til innleiðandi bólkaspøl, Norður og Suður, og síðani í endaspøl, A og B. Tvey tey bestu liðini í innleiðandi bólkunum sleppa at spæla í bólki A í endaspælinum og hini sleppa at spæla í endabólki B. Ein broyting er framd í kappingarskránna hjá 2. Deild. Í síðstu løtu hava klaksvíkingar valt at taka eitt av liðum sínum úr deildini. Í staðin er eitt lið hjá Havnar Billardfelag lagt afturat. Broytingarnar eru rættaðar á leikskránni eisini, so nú er bara eftir at koma í sving. 07.03. 2017 Føroyameistara kappingin fyri einstaklingar 2017 verður í Klaksvík 21. og 22. apríl. Undankapping verður fríggjakvøldið 7. apríl kl. 19.00. og innleiðandi 8. apríl. kl. 10.00. í Klaksvík. Kappingin verður skipað eftir: Reglugerð fyri kappingar undir Billard Samband Føroya. Tilmelding á 215215, 256018 ella á facebook bólkinum. Seinasta freist at melda til innleiðandi er: 04.04. 2017. 11.04. 16 FM fyri einstaklingar 2016. Kappingin verður um vikuskiftið 15 og 16 apríl. Bólkaspælið birjar fríggjadagin kl. 13: 00. Nú ber eisini til at melda seg til ársveitsluna, sum verdur leygardagin 4. apríl kl. 19: 00. Til matna verður oksabørbradur vid eplabátum, pipar sós, og stoktum grønsakjum. Kostnaður fyri ársveitsluna er 180 kr. pr. høvd. -Tilmelding við at siga mær frá á tlf. 272690. Øll billard áhugaði eru vælkomin at melda seg til. Seinasta freist at tekna seg til veitsluna er Týsdagin 31. Mars. 07.03. 2015 FM fyri einstaklingar 2015. Kappingin verður spæld 2. 3. og 4. Apríl í Havn. -Teir seks leikarirnir vid hægsta miðaltali, kvalifisera seg beinleiðis til finaluumfarið, sum verður spælt Fríggjadag og Leygardag 3. og 4. Apríl. Innleiðandi kappingin, har spælt verður um tvey tey seinastu plássini í finaluumfarinum, verður spælt Skírishósdag 2. Apríl. "Í innleiðandi kappingini kunnu eisini bert verda 8 leikarir. Tískil kemur onkur møguliga eisini út fyri at skula spæla um at koma í innleiðandi kappingini. Hetta má so spælast okkurt kvøldi gjøgnum vikuna upp til FM. Hetta síggja vit betur, tá vit vita hvørjir melda seg til "Allir bólkar verða sum áður deildir eftir miðaltali. -Tit ið vilja melda tykkum til innleiðandi kappingina, verða vinaliga bidnir um at viðmerkja undir hesum tráði, ella geva mær eini bod, antin via facebook, ella á tlf. 272690. Seinasta freist at melda seg til kappingina er leygardagin 28. mars. -Eftir finaluna verður sum vanligt ein ársveitsla við steypahandan, røðum, og góðum mati. Øll áhugaði eru vælkomin at melda seg til. Meiri info um hetta kemur seinni.